Χάσαν Αλ Χάιντος

Ο **Χάσαν Κάλιντ Αλ Χάιντος** (, γεννήθηκε στις 11 Δεκεμβρίου 1990 στην Ντόχα) είναι Καταριανός επαγγελματίας ποδοσφαιριστής, ο οποίος αγωνίζεται ως επιθετικός για την Αλ Σαντ. Είναι κάτοχος του ρεκόρ διεθνών συμμετοχών της εθνικής ομάδας της χώρας του.

## Σταδιοδρομία σε συλλόγους
Ο Αλ Χάιντος ξεκίνησε να παίζει ποδόσφαιρο για την Αλ Σαντ σε ηλικία οκτώ ετών, ανεβαίνοντας τις ηλικιακές ομάδες μέχρι που έφτασε στην πρώτη ομάδα σε ηλικία 17 ετών. Είχε υποστήριξη και καθοδήγηση από τον Τζάφαλ Ράσεντ Αλ Κούουαρι.

Ήταν ένας από τους παίκτες που σκόραραν πέναλτι στη διαδικασία των πέναλτι εναντίον της Τσόνμπουκ στο ΑΦΚ Τσάμπιονς Λιγκ του 2011, με τη μπάλα να χτυπάει στο πάνω δοκάρι και να μπαίνει γκολ. Η νίκη εξασφάλισε στην Αλ Σαντ μία θέση στο Παγκόσμιο Κύπελλο Συλλόγων ως εκπρόσωπος της Ασίας. Στον αγώνα της τρίτης θέσης μεταξύ της Αλ Σαντ και της Κασίβα Ρεϊσόλ, επελέγη και πάλι για να εκτελέσει ένα από τα πέναλτι μετά το τέλος της παράταση στην ισοπαλία με 0-0. Η Αλ Σαντ κέρδισε τη διαδικασία των πέναλτι με 5-3.

Το 2014 ψηφίστηκε ως «Καλύτερος Καταριανός Παίκτης» σε δημοσκόπηση που διεξήγαγε το Στάδιο της Ντόχα, όπου έλαβε 58 από τις 104 ψήφους από ομάδα αναλυτών, προπονητών και διαχειριστών.

## Εθνική ομάδα
Ο Αλ Χάιντος έκανε το ντεμπούτο του για την Εθνική Κατάρ U23 το 2007, μπαίνοντας ως αλλαγή για να πετύχει ένα γκολ αργά στον αγώνα εναντίον της Ιαπωνίας για τους προκριματικούς των Ολυμπιακών Αγώνων του 2008 και να βοηθήσει την ομάδα του να κερδίσει με 2-1. Εμφανίστηκε σε δύο άλλους αγώνες στη διοργάνωση, έναν εναντίον της Σαουδικής Αραβίας και έναν εναντίον του Βιετνάμ, όπου σημείωσε γκολ και τα δύο ως αλλαγή στο δεύτερο ημίχρονο. Έπαιξε επίσης μεγάλο ρόλο ως αρχηγός στα προκριματικά των Ολυμπιακών Αγώνων του 2012, σημειώνοντας ένα γκολ εναντίον της Ινδίας στο προκαταρκτικό στάδιο. Έπαιξε όλους τους αγώνες στη φάση ομίλων, σκοράροντας ένα γκολ εναντίον του Ομάν και σκόραρε εναντίον της Σαουδικής Αραβίας, για να δώσει στο Κατάρ τη νίκη με 2-1 και ελπίδα για να προκριθεί στους Ολυμπιακούς Αγώνες. Κέρδισε το βραβείο του καλύτερου παίκτη του αγώνα.

Ο Αλ Χάιντος έχει κάνει πολλές εμφανίσεις για την Εθνική Κατάρ ανδρών, συμπεριλαμβανομένου ενός προκριματικού αγώνα του Παγκοσμίου Κυπέλλου 2010 εναντίον του Μπαχρέιν στις 10 Σεπτεμβρίου 2008. Με το Κατάρ κατέκτησε το Ασιατικό Κύπελλο Εθνών του 2019 που διεξήχθη στα Ηνωμένα Αραβικά Εμιράτα, με νίκη με 3-1 στον τελικό επί της Ιαπωνίας.

## Στατιστική

## Τίτλοι και διακρίσεις
### Συλλογικές
; Αλ Σαντ

* Πρωτάθλημα Κατάρ (3): 2006–07, 2012–13, 2018–19
* Κύπελλο Εμίρη του Κατάρ (4): 2007, 2014, 2015, 2017
* Κύπελλο Κατάρ (4): 2007, 2008, 2017, 2020
* Κύπελλο Σεΐχη Τζασίμ του Κατάρ (4): 2007, 2014, 2017, 2019
* ΑΦΚ Τσάμπιονς Λιγκ: 2011
* Παγκόσμιο Κύπελλο Συλλόγων τρίτη θέση: 2011

### Διεθνείς
; Κατάρ
* Ασιατικό Κύπελλο Εθνών: 2019
* Κύπελλο Αραβικού Κόλπου: 2014

### Ατομικές διακρίσεις
* Ποδοσφαιρική Ομοσπονδία Κατάρ Πιο Υποσχόμενος Παίκτης : 2008
* Estad Doha Καταριανός Παίκτης της Χρονιάς: 2014
* Ποδοσφαιρική Ομοσπονδία Κατάρ Παίκτης της Χρονιάς: 2015

## Δείτε επίσης
* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι
 
*  
* Ιστότοπος οπαδών του Χάσαν Αλ Χάιντος 
* Επίσημος ιστότοπος της Αλ Σαντ
* Προφίλ στο QSL.com.qa
* الهيدوس لاعب السد القطري: عودتي للمنتخب أفضل مكافأة هذا الموسم والزعيم سيحقق اللقب الأسيوي (Συνέντευξη) (αραβικά)

Κατηγορία:Καταριανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κατάρ Κ20
Κατηγορία:Ποδοσφαιριστές ολυμπιακής ομάδας Κατάρ
Κατηγορία:Ποδοσφαιριστές Εθνικής Κατάρ
Κατηγορία:Αθλητές στους Ασιατικούς Αγώνες 2010
Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:FIFA Century Club
Κατηγορία:Ποδοσφαιριστές Αλ Σαντ
Κατηγορία:Ποδοσφαιριστές Πρωταθλήματος Κατάρ
Κατηγορία:Ποδοσφαιριστές Ασιατικού Κυπέλλου Εθνών 2023